
[bookmark: _Hlk64574500]Proiectul de hotărâre privind aprobarea acordului de parteneriat în vederea desfășurării Conferinței anuale a Societății Ortopezilor și Traumatologilor din Oltenia

 	Prin adresa nr. 11984/02.04.2026, Spitalul Județean de Urgență Drobeta Turnu Severin aduce la cunoștința Primăriei Municipiului Drobeta Turnu Severin faptul că în perioada 8-10 mai 2026 se va desfășura în municipiul Drobeta Turnu Severin Conferința anuală a Societății Ortopezilor și Traumatologilor din Oltenia, sub patronajul științific al Universității de Medicină și Farmacie din Craiova. Totodată, se solicită susținerea Primăriei Municipiului Drobeta Turnu Severin, în calitate de partener, prin acordarea de resurse materiale și/sau sprijin financiar necesare organizării și desfășurării evenimentului în condiții optime.
	Potrivit art. 129, alin. 1, alin. 2 lit. e, și alin. 9 lit. a, din OUG nr. 57/2019 privind Codul administrativ:
 Art. 129: Atribuţiile consiliului local 
(1)Consiliul local are iniţiativă şi hotărăşte, în condiţiile legii, în toate problemele de interes local, cu excepţia celor care sunt date prin lege în competenţa altor autorităţi ale administraţiei publice locale sau centrale.
(2)Consiliul local exercită următoarele categorii de atribuţii:
a)atribuţii privind unitatea administrativ-teritorială, organizarea proprie, precum şi organizarea şi funcţionarea aparatului de specialitate al primarului, ale instituţiilor publice de interes local şi ale societăţilor şi regiilor autonome de interes local;
b)atribuţii privind dezvoltarea economico-socială şi de mediu a comunei, oraşului sau municipiului;
c)atribuţii privind administrarea domeniului public şi privat al comunei, oraşului sau municipiului;
d)atribuţii privind gestionarea serviciilor de interes local;
e)atribuţii privind cooperarea interinstituţională pe plan intern şi extern.
(9)În exercitarea atribuţiilor prevăzute la alin. (2) lit. e), consiliul local:
a)hotărăşte, în condiţiile legii, cooperarea sau asocierea cu persoane juridice române sau străine, în vederea finanţării şi realizării în comun a unor acţiuni, lucrări, servicii sau proiecte de interes public local;
	Așadar intră în competența Consiliului Local al Municipiului Drobeta Turnu Severin să hotărască, asocierea cu alte persoane juridice în vederea finanţării şi realizării în comun a unor acţiuni, cum este și Conferința anuală a Societății Ortopezilor și Traumatologilor din Oltenia, sub patronajul științific al Universității de Medicină și Farmacie din Craiova.
	Pe de altă parte, organizarea acestei conferințe în Municipiul Drobeta Turnu Severin, atrage după sine, valorificarea potențialului  de dezvoltare al orașului în domeniul sănătății precum și promovarea imaginii și vizibilității Municipiului Drobeta Turnu Severin, ca destinație atractivă pentru activități medicale și profesionale, prin derularea de proiecte și 



parteneriate în domeniul medical, în vederea atragerii de specialiști și investiții, prezentând deci beneficii și interes și pentru Municipiul Drobeta Turnu Severin și întreaga comunitate.

	Având în vedere toate acestea, propunem spre aprobare Proiectul de hotărâre privind Acordul de parteneriat în vederea desfășurării Conferinței anuale a Societății Ortopezilor și Traumatologilor din Oltenia.


Serviciul Comunicare, relații externe,                    Palatul Culturii Teodor Costescu
promovare imagine                                                    Manager
Șef Serviciu                                                                 Rosemarie Delia Rîmniceanu
Mitrache Maria

Referat de aprobare

Pentru Proiectul de hotărâre privind aprobarea acordului de parteneriat 
în vederea desfășurării Conferinței anuale a Societății Ortopezilor și Traumatologilor din Oltenia


Prin adresa nr. 11984/02.04.2026, Spitalul Județean de Urgență Drobeta Turnu Severin aduce la cunoștința Primăriei Municipiului Drobeta Turnu Severin faptul că în perioada 8-10 mai 2026 se va desfășura în municipiul Drobeta Turnu Severin Conferința anuală a Societății Ortopezilor și Traumatologilor din Oltenia, sub patronajul științific al Universității de Medicină și Farmacie din Craiova. Totodată, se solicită susținerea Primăriei Municipiului Drobeta Turnu Severin, în calitate de partener, prin acordarea de resurse materiale și/sau sprijin financiar necesare organizării și desfășurării evenimentului în condiții optime.

Potrivit art. 129, alin. 1, alin. 2 lit. e și alin. 9, lit. a in OUG nr. 57/2019 privind Codul Administrativ Consiliul Local al Municipiului Drobeta Turnu Severin are competența să hotărască asocierea cu alte persoane juridice în vederea finanţării şi realizării în comun a unor acţiuni, cum este și Conferința anuală a Societății Ortopezilor și Traumatologilor din Oltenia, sub patronajul științific al Universității de Medicină și Farmacie din Craiova.
Organizarea acestei conferințe în Municipiul Drobeta Turnu Severin, atrage după sine, valorificarea potențialului  de dezvoltare al orașului în domeniul sănătății precum și promovarea imaginii și vizibilității Municipiului Drobeta Turnu Severin, ca destinație atractivă pentru activități medicale și profesionale, prin derularea de proiecte și parteneriate în domeniul medical, în vederea atragerii de specialiști și investiții.

Față de acestea, supun spre aprobare Proiectul de hotărâre privind Acordul de parteneriat în vederea desfășurării Conferinței anuale a Societății Ortopezilor și Traumatologilor din Oltenia.



INIȚIATOR
SCRECIU MARIUS

